שאלה: צירוף מקרים או סימן מאלוקים?: אני כבר לא יודעת איך להכניס את כל הדברים שקורים לי לתוך הודעה אחת מרוב שזה הרבה.אז אני אנסה בכל זאת וזה המעט של המעט ממה שאני יכולה לכתוב פה. אז.בזמן האחרון(זה התחיל נראה לי מלפני שנה וחצי שנתיים) אני נתקלת בצירופי מקרים לא הגיוניים.אני לא יודעת אם זה בגלל שמתישהו ביקשתי מאלוקים סימן שהוא באמת שומע אותי ומקשיב לי, אני לא יודעת אם זה מאז אבל התרחשו צירופי מקרים נדירים שזה אומר: חשבתי על דברים סיטואציות מסוימות והן קרו. הקלדתי לחברה שם משפחה של מישהו ובאותו זמן בחדשות הזכירו את השם הזה בדיוק אחרי שהקלדתי חשבתי על ילדה מהשכבה סתם ככה חשבתי עלייה(היא לא גרה באזור שלי ואף פעם לא הסתובבה שם) ואיך שאני יורדת למטה אני רואה אותה! והיו מקרים שהיו לי אפילו עדים לידי ששמו לב שאמרתי איזשהו משהו ופתאום מישהו אומר את זה בקול.ואחרי המצבים האלה אני נשארת בהלם לכמה שניות ושואלת אם זה יכול להיות סימנים מאלוקים.כי אני באמת לא מאמינה בצירוף מקרים אבל קשה לי להאמין שבאמת זה סימנים מאלוקים.למרות שאלה צירופי מקרים נדירים רציתי לדעת את דעתך ם בנושא.אם זה קרה כבר.ואם יש כזה דבר צירוף מקרים אגב.המקרה שגרם לי לפנות לפה הוא שחלמתי שכמעט נדרסתי וסיפרתי את זה לחברה בבית הספר ואיך שהיא חוזרת הביתה היא אומרת שהיא כמעט נדרסה ברוורס כי הנהג לא ראה
תשובה: ניכר משאלתך שהנושא מאוד מטריד אותך ביום יום ואת שואלת מה לעשות עם החוויה הזאת שבה את רואה את כל צירופי המקרים האלה. לגבי השאלה הספציפית, האם יש דבר כזה "צירוף מקרים"? ע"פ תורתנו הקדושה, אין דבר כזה צירופי מקרים של גורל עיוור, אלא ריבונו של עולם הוא זה שפועל במציאות ומחליט על כל דבר (וכמובן שהדבר לא סותר את הבחירה החופשית שלנו). וכבר דרשו שהאותיות של "מקרה" הם "רק מה " וכן "ה  רקם", כלומר, רבש"ע, הוא זה שרוקם ומנהיג ומשגיח על כל המציאות, ואין שום דבר שקורה בלעדיו. כל אחד ואחת מאיתנו חווים פליאות כמו שאת מתארת במהלך החיים, בדיוק כשאנחנו מדברים על מישהו הוא מגיע ואז אומרים "חבל שלא דיברנו על המשיח" או "יהיו לך חיים ארוכים", וכן בסוגיית החלומות נכתבו הלכות לגבי מי שחולם חלום רע וחושש שממשהו רע יקרה בגלל זה (שו"ע סימן רכ), אין ספק שיש קישור בין הנשמות ויש לנו יכולת להשפיע על אנשים אחרים לטובה ולרעה, לכן כדאי תמיד לחשוב ולדבר דברים טובים על אחרים וגם להתפלל לטובתם, כי כל תפילה פועלת את פעולתה לטובה. רבש"ע אכן אוהב אותך ומקשיב לך, עכשיו את רואה את זה יותר בחוש, אך דעי לך שגם שתחשבי שהוא מסתיר את פניו ממך, הוא תמיד משגיח עלייך ורוצה בטובתך. לעיתים יהיו גם זמנים שתבקשי ממנו דברים ולא תקבלי, אך אין זה בגלל שהוא אינו אוהב אותך חלילה, אלא כי המחשבות שלו גדולות ומקיפות מהמחשבה שלנו ויש לו תוכניות ארוכות טווח שאנחנו לא תמיד מבינים. מסופר בתנ"ך, ספר שופטים על מיכה שעשה פסל כדי לעבוד אותו, והוא חיפש כהן בשביל הפסל שלו והתפלל על כך, והנה פתאום נקרה בדרכו כהן דת לעבודה זרה ומיכה מאוד שמח שתפילתו התקבלה. אך מיכה עשה עבירה גדולה, ואסור היה לו לבקש זאת, ומה שתפילתו התקבלה כביכול, זה היה נסיון מה. מהסיפור הזה אנחנו לומדים שצריך לבדוק כל "צירוף מקרים מרבש"ע", האם הוא כפי רצון ה  או לא, כי לפעמים רבש"ע מזמן לנו מקרים כדי להעמיד אותנו בנסיון. ולכן צריך ללמוד בתורה ולברר בשכל מה טוב ומה רע ולפי זה לנהל את החיים שלנו כמבואר באריכות בספר  מסילת ישרים  לרמח"ל. כל מקרה שקורה, צריך לשאול מה ה  רוצה ממני עכשיו, איך אהיה אדם טוב יותר. גם כשיהיו לך תקופות פחות טובות בחיים (כדרכם של החיים שיש בהם עליות וירידות), תשתדלי להזכר בתקופה הזאת שאת חווה עכשיו, שאת מרגישה את נוכחות ה  ויודעת שהוא משגיח עלייך ורוצה בטובתך. שיהיה בהצלחה! איתי אסמן